ai4bharat/Pralekha huggingface dataset:
بجلی کی وزارت
این ٹی پی سی سنگرولی نے کام کاج کی منفرد صلاحیت کا مظاہرہ کیا
نئی دہلی،11 جولائی، این ٹی پی سی لمیٹڈ نے جوبجلی کی وزارت کے تحت بھارت کی بجلی تیار کرنے کی سب سے بڑی کمپنی ہے اور ایک مرکزی پی ایس یو ہے، کی طرف سے اپنے جاری کیے گئے بیان کے مطابق اس کا سنگرولی یونٹ 1 مالی سال کی پہلی سہ ماہی میں ملک میں سب سے بہتر کارکردگی دکھانے والے یونٹ کے طور پر ابھر کر سامنے آیا ہے۔ اس سلسلے میں سینٹرل الیکٹری سٹی اتھارٹی  نے اعداد وشمار جاری کیے ہیں۔سنگرولی این ٹی پی سی لمیٹڈ کا سب سے پرانا اور ایک اہم بجلی گھر ہے۔
اس اسٹیشن کے پہلے یونٹ نے 13 فروری 1982 کو بجلی تیار کرنا شروع کی تھی اور یہ اپنی منفرد کارکردگی کے ساتھ ملک کی خدمت کا سلسلہ جاری رکھے ہوئے ہے۔
این ٹی پی سی لمیٹڈ کے مطابق این ٹی پی سی سنگرولی کی مقررہ صلاحیت2000 میگاواٹ ہے۔اس میں 5 یونٹ دو-دو سو میگاواٹ کے اور دو یونٹ پانچ پانچ سو میگاواٹ صلاحیت کے ہیں۔ تین یونٹوں  نے، جو دو- دو سو میگاواٹ صلاحیت کے ہیں، ملک میں کوئلے سے بجلی تیار کرنے وا لے یونٹوں کے درمیان مالی سال 2020-21 کی پہلی سہ ماہی میں بالترتیب 101.96 فیصد، 101.85فیصد اور 100.35 فیصد پی ایل ایف حاصل کی ہے۔
کل ملا کر مقررہ صلاحیت 62110 میگاواٹ میں سے این ٹی پی سی گروپ کے 70 بجلی گھر ہیں جن میں 24 کوئلے سے چلنے والے 7 کمبائنڈ سائیکل گیس / لکویڈ فیول، ایک ہائیڈرو، 13 قابل تجدید اور 25 ذیلی اورجے وی بجلی گھر ہیں۔
وزیراعظم کا دفتر
وزیر اعظم جناب نریندر مودی اور جاپان کے وزیر اعظم عالی جناب سوگا یوشی ہیدے کے درمیان ٹیلی فون پر بات چیت ہوئی
نئی دہلی، 09 مارچ 2021: وزیر اعظم جناب نریندر مودی نے آج جاپان کے وزیر اعظم عالی جناب سوگا یوشی ہیدے سے ٹیلی فون پر بات چیت کی۔
دونوں رہنماؤں نے گذشتہ پانچ برسوں کے دوران باہمی اعتماد اور مشترکہ اقدار کی رہنمائی میں بھارت ۔ جاپان خصوصی کلیدی اور عالمی شراکت داری کی مثبت رفتار پر اطمینان کا اظہار کیا۔ انہوں نے اس امر کی ستائش کی کہ کووِڈ۔19 وبائی مرض کے باوجود گذشتہ برس باہمی تبادلہ کا سلسلہ برقرار رہا۔ انہوں نے مخصوص ہنرمند کارکنان  سے متعلق مفاہمتی عرضداشت پر دستخط کیے جانے کی بھی ستائش کی اور اس کے جلد نفاذ کے بارے میں امید ظاہر کی۔
وزیر اعظم مودی نے ممبئی احمد آباد ہائی اسپیڈ ریل  کو بھارت ۔جاپان باہمی کلیدی شراکت داری کی درخشاں مثال قرار دیا اور اس کے کامیاب نفاذ کے لئے اپنی عہدبستگی کا اظہار کیا۔
دونوں رہنماؤں نے باہمی مفادات کے حامل علاقائی اور بین الاقوامی مسائل پر بھی تبادلہ خیالات کیے اور اس بات پر اتفاق کیا کہ دونوں ممالک مشترکہ چنوتیوں کا مقابلہ کرنے میں ایک اہم کردار ادا کر سکتے ہیں۔ اس سلسلے میں، دونوں رہنماؤں نے کہا کہ کواڈ مشاورت کی شکل میں آسٹریلیا اور ریاست ہائے متحدہ امریکہ جیسے ہم خیال ممالک کے ساتھ شراکت داری قائم کرنا ازحد اہمیت کا حامل ہے۔ اس کے علاوہ انہوں نے اس بات پر بھی اتفاق رائے کا اظہار کیا کہ اس طرح کی مؤثر بات چیت کا سلسلہ جاری رہنا چاہئے۔
اس بات کا ذکر کرتے ہوئے کہ 2022 میں دونوں ممالک کے درمیان قائم سفارتی تعلقات کی 70ویں سالگرہ منائی جائے گی، دونوں رہنماؤں نے اس بات پر اتفاق کیا کہ یہ تقریب اس کی اہمیت کو مدنظر رکھتے ہوئے منائی جائے گی۔
وزیر اعظم نے وزیر اعظم سوگا کو سالانہ باہمی سربراہ ملاقات میں شرکت کے لئے جلد از جلد بھارت کا دورہ کرنے کی دعوت دی۔
________
ش ح ۔اب ن
U-2346
(
وزارات ثقافت
مختلف فنون لطیفہ سے متعلق دستاویزسازی کے لیے اٹھائے گئے قدم
نئی دلّی ، 20 ستمبر 2020 / یہ معلومات ثقافت اور سیاحت کے مرکزی وزیر مملکت  جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔ وزیر موصوف نے بتایا کہ سنگیت ناٹک اکیڈمی، نئی دلی سروے، تحقیق، دستاویز سازی، اشاعت اور طباعت کی اسکیم ہے جس کا مقصد فنون لطیفہ کی مختلف شکلوں کے ریکارڈ کو تحقیق اور اشاعت کے لیے محفوظ کرنا ہے۔ اس اسکیم کے تحت اکیڈمی ڈانس کی ملک میں رقص کی مختلف شکلوں پر تحقیقی کام اور دستاویز سازی کے لیے افراد نیز فنون لطیفہ اور ثقافتی اداروں کو مدد فراہم کرتی ہے۔
سنگیت ناٹک اکیڈمی نئی دلی ملک بھر میں فیسٹول کا انعقاد کرتی ہے؛پرفارمنگ آرٹ پرتحقیقی کام ، دستاویز سازی، اور طباعت کے لیے گرانٹ فراہم کرتی ہے؛ موضوع کے ماہرین کے ساتھ سیمینار اور کانفرنسوں کا انعقاد اور انعقاد کے لیے سبسڈی فراہم کرتی ہے؛ نیز آڈیو وزیول آرکائیو مھفوظ رکھنے کے لیے دستاویزات اور ریکارڈمحفوظ کرتی ہے۔
اکیڈمی کی سرپرستی میں، فنون لطیفہ کی روایت کو مشق کی صورت میں محفوظ رکھنے ، نیز پرفارمنس اور ورک شاپ ، میوسیقی فیسٹول، سیمینار ، ورکشاپ اور نمائشوں وغیرہ کا انعقاد کرکے فیسٹول، ورک شاپ اور نمائش اسکیم کو علاقائی اور قومی سطح پر کلاسیکی، روایتی، قبائلی اور بھارتی پرفارمنگ آرٹ کی دیگر شکلوں کو پیش کرنے کے لیے کی خاطر منعقد کیے جانے والے فیسٹولزکو مدد دینے کے لیے بنایا گیا ہے۔ اکیڈمی نے فنون لطیفہ کی غیرمعروف اور نایاب شکلوں اور بہت سے ایسے آرٹسٹوں کو، جو معمولی فنی لیاقت کے حامل ہیں ، عوامی سطح پر متعارف کرایا ہے ۔ مختلف فنون لطیفہ اور آرٹسٹوں کو تفصیلی دستاویز سازی کے لیے مذکورہ بالا تقریبات کے انعقاد کے ذریعے ایک مقام پر لایا جاتا ہے اور ان مواقع کو بہترین فنی نتائج کے لیے استعمال کیا جاتا ہے۔
۔۔۔۔۔۔۔۔۔۔۔۔۔۔

U.NO. 5669
(Visitor Counter : 73
وزارت آیوش
ہندستانی نظام طب اور ہومیوپیتھی کی طبی تعلیم میں انقلابی تبدیلی آئے گی
وزارت آیوش کے دو اہم بلوں کی پارلیمانی منظوری کے بعد، ملک ہندوستانی نظام طب اور ہومیوپیتھی کی طبی تعلیم میں انقلابی اصلاحات لانے کے لئے پوری طرح تیار ہے۔
ہندستانی نظام طب کے قومی کمیشن بل مجریہ 2020 اور ہومیوپیتھی کے قومی کمیشن بل مجریہ 2020 کو 14 ستمبر 2020 کو لوک سبھا میں منظور کیا گیا۔ یہ جڑواں بل موجودہ ہندوستانی میڈیسن سنٹرل کونسل ایکٹ مجریہ1970 اور ہومیوپیتھی سنٹرل کونسل ایکٹ مجریہ 1973 کی جگہ لائے گئے ہیں۔
ان دونوں بلوں کو راجیہ سبھا نے 18 مارچ 2020 کومنظور کرلیا تھا۔ ان بلوں کے لئے پارلیمنٹ کی منظوری حاصل کرنا آیوش کی تاریخ میں ایک اہم کامیابی ہے۔ مذکورہ بلوں کے قانون بن جانے سے موجودہ سنٹرل کونسل آف انڈین میڈیسن  اور سینٹرل کونسل آف ہومیوپیتھی میں نئی جان پڑ جائے گی۔
توقع کی جاتی ہے کہ انڈین سسٹم آف میڈیسن کے قومی کمیشن اور ہومیوپیتھی کے قومی کمیشن کے قیام سے بالترتیب ہندوستانی سسٹم آف میڈیسن اور ہومیوپیتھی کی طبی تعلیم میں اصلاحات سامنے آئیں گی۔
انڈین سسٹم آف میڈیسن کے قومی بل بل مجریہ 2019 اور ہومیوپیتھی قومی کمیشن بل، 2019 کو راجیہ سبھا میں 7 جنوری، 2019 کو پیش کیا گیا تھا۔ بعد میں ان دونوں بلوں کو صحت اور خاندانی بہبود کی مجلس قائمہ سے متعلق محکمے کے حوالے کر دیا گیا تھا۔
کمیٹی نے ان بلوں کی جانچ کی اور نیشنل میڈیکل کمیشن ایکٹ مجریہ2019 سے مطابقت کے ساتھ کچھ ترامیم کی تجویز پیش کی۔ اسی کے مطابق وزارت نے اہم تجاویز پر غور کیا اور مذکورہ بلوں میں باقاعدہ طور پر ترامیم پیش کیں جس کے بعد انہیں 18 مارچ 2020 کو ہندوستانی نظام طب کے قومی کمیشن بل2020 اور ہومیوپیتھی کے قومی کمیشن بل 2020 کے طور پر منطور کر لیا گیا۔
شہری ہوابازی کی وزارت
شہری ہوا بازی کی وزارت نے بھوبنیشور کے سائنسی تعلیم اور تحقیق کے قومی ادارے کو ڈرون استعمال کرنے کی اجازت دی
نئی دہلی،06 اگست ،2021 / شہری ہوا بازی کی وزارت اور شہری ہوا بازی کے ڈائریکٹوریٹ جنرل ڈی جی سی اے نے بنا پائلٹ والے طیارہ نظام یو اے ایس سے متعلق 2021 کو شرطیہ استثنٰی دیا۔ یہ استثنٰی بھوبنیشور کے سائنسی تعلیم اور تحقیق کے قومی اداے این ایس ای آر کو دیا گیا ہے۔ اس استثنٰی کے تحت ڈرون استعمال کرتے ہوئے بھارت کے آثار قدیمہ کے ساتھ شراکت میں مرکز کی طرف سے تحفظ شدہ یادگار عمارتوں کے فضائی جائزے اور تصویروں کے ذریعے ان کی پیمائش کے لیے دیا گیا ہے۔
این آئی ایس ای آر کے لیے ڈرون کی پروازوں کے مقصد سے جن جگہوں کو منظوری دی گئی ہے اُن میں راجا راجا رانی مندر بھوبنیشور اور لنگا راجا مندر، بھوبنیشور شامل ہیں۔
استثنی کی مدت منظوری کی تاریخ سے یا ایک سال تک یا مزید احکامات جاری ہونے تک ، ان میں سے جو کچھ بھی پہلے واقعہ ہو جائے یہ استثنیٰ دیا گیا ہے۔ اس استثنی کا انحصار ڈی جی سی اے کی طرف سے جاری ایس او پی کی شرائط پر ہوگا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7541
(Visitor Counter : 129
وزیراعظم کا دفتر
وزیراعظم 26 فروری کو تمل ناڈو ڈاکٹر ایم جی آر میڈیکل یونیورسٹی کے 33 ویں جلسہ تقسیم اسناد سے خطاب کریں گے
وزیراعظم جناب نریندر مودی 26 فروری 2021 کو تمل ناڈو ڈاکٹر ایم جی آر میڈیکل یونیورسٹی کے 33 ویں جلسہ تقسیم اسناد سے خطاب کریں گے۔ وہ یہ خطاب ویڈیو کانفرنسنگ کے ذریعہ دن میں 11 بجے کریں گے۔ مجموعی طور پر 17591 امیدواروں کو اس جلسہ تقسیم اسناد میں ڈگریوں اور ڈپلومہ سے نوازا جائے گا۔ تمل ناڈو کے گورنر بھی اس موقع پر موجود ہوں گے۔
یونیورسٹی کے بارے میں
یہ یونیورسٹی تمل ناڈو کے سابق وزیراعلی ڈاکٹر ایم جی راما چندرن کے نام پر ہے ۔مجموعی طور پر 686 تعلیمی ادارے اس یونیورسٹی سے ملحق ہیں ۔ ان اداروں کا تعلق ادویات، دندان سازی، فارمیسی ،نرسنگ، آیوش، فیزیوتھیراپی، اوکوپیشنل تھیراپی اورصحت سے متعلق علوم سے ہے۔یہ تعلیمی ادارے پوری ریاست تمل ناڈو میں پھیلی ہوئی ہیں ۔ ان میں 41 میڈیکل کالج ،19 ڈینٹل کالج ، 48 آیوش کالج، 199 نرسنگ کالج، 81 فارمیسی کالج کے علاوہ پوسٹ ڈاکٹرل میڈیکل اور / یا صحت سے متعلق علوم کے ادارے شامل ہیں۔
کابینہ
کابینہ نے مئی اورجون 2021 کی دو ماہ کی ایک اور مدت کے لئے پردھان منتری غریب کلیان اَنّ یوجنا  کے تحت این ایف ایس اے استفادہ کنندگان کے لئے اضافی اناج مختص کئے جانے کو منظوری دی
نئی دہلی، 05 مئی 2021: وزیر اعظم جناب نریندرمودی کی صدارت میں کابینہ نے بعد وقوع واقعہ درج ذیل کو منظوری دی ہے:
1-ایک اور دو ماہ کی مدت یعنی مئی سے جون 2021 تک ڈی بی ٹی کے تحت شامل ہونے والوں سمیت این ایف ایس اے  کے تحت آنے والے تقریباََ 79.88 کروڑاستفادہ کنندگان کے لئے پردھان منتری غریب کلیان اَنّ یوجنا مرحلہ -3 کے تحت 5 کلوگرام فی کس ماہانہ مفت اناج کے لئے اضافی اناج مختص کیا گیا۔
2- گیہوں/چاول کے معاملے میں ریاست / مرکزکے زیرانتظام خطے وار تقسیم کا فیصلہ خوراک اور عوامی نظام تقسیم کے محکمے کے ذریعہ این ایف ایس اے کے تحت موجودہ تقسیم کے تناسب کی بنیاد پر کیا جائے گا۔خوراک اور عوامی نظام تقسیم کا محکمہ مقامی لاک ڈاؤن کی صورتحال اور خراب موسم مثلاََ مانسون ، طوفان ،سپلائی چین اور کووڈ کی وجہ سے لگائی گئی پابندیوں کی وجہ سےپیداشدہ صورتحال کو ذہن میں رکھتے ہوئے کام کاجی ضرورتوں کے مطابق پی ایم جی کے اے وائی کے تحت اٹھائے جانے / تقسیم کی مدت میں توسیع کا فیصلہ بھی کرسکتا ہے۔
3-اناج کی مجموعی مقدار تقریباََ 80 ایل ایم ٹی ہوسکتی ہے۔
دو ماہ یعنی مئی سے جون 2021 کے لئے 5 کلوگرام فی کس ماہانہ کی در سے ٹی پی ڈی ایس کے تحت تقریباََ 79.88 کروڑافراد کو اضافی مفت اناج تقسیم کئے جانے کا مطلب 25332.92 کروڑروپے کی فوڈ سبسڈی تخمینے کے مطابق ہے اور تخمیناََ چاول کے لئے 36789.2 روپےفی میٹرک ٹن اور گیہوں کے لئے 25731.4 روپے فی میٹرک ٹن کی اقتصادی لاگت آر ہی ہے۔
اناج کی اضافی تقسیم سے کوروناوائرس کے ذریعہ معیشت میں پیدا ہونےو الے رخنے کے باعث غریبوں کو پیش آنے والی مشکلات کم ہوں گی۔آئندہ دو ماہ میں روکاٹ کی وجہ سے اناج دستیاب نہ ہونے کے باعث کسی غریب خاندان کو ٖپریشانی کا سامنا نہ کرنا پڑے ۔
وزارت ماہی پروری، مویشی پروری و ڈیری
ڈاکٹر ایل مروگن نے ریاسی میں ماہی پروری فارم کا دورہ کیا، جیوتی پورم گوشالہ، ریاسی میں جلد پر گانٹھ پڑنے کی بیماری کے خلاف ویکسی نیشن مہم کا آغاز کیا
وزیرموصوف نے کہا کہ پردھان منتری متسیہ سمپدا یوجنا  کے تحت آتم نربھر بھارت مہم کے ایک حصے کے طور پر، حکومت خاص طور پر پہاڑی علاقوں میں مچھلی کی اندرون ملک پیداوار پر توجہ مرکوز کر رہی ہے
ماہی پروری، ڈیری، مویشی پروری اور اطلاعات و نشریات کے مرکزی وزیر مملکت ڈاکٹر ایل مروگن نے آج کہا کہ پردھان منتری متسیہ سمپدا یوجنا  کے تحت آتم نر بھر بھارت مہم کے ایک حصے کے طور پر حکومت مچھلیوں کی اندرون ملک پیداوار پر توجہ مرکوز کر رہی ہے ، خاص طور پر پہاڑی علاقوں میں ۔ وزیرموصوف نے یہ بات جموں و کشمیر کے ریاسی ضلع میں ایک ماہی پروری فارم اور بریڈنگ سنٹر کا دورہ کرتے ہوئے کہی۔
اپنے دورے کے دوران جناب مروگن نے مچھلی کاشتکاروں کے ساتھ بات چیت کی اور انہیں پردھان منتری متسیہ سمپدا یوجنا  کے تحت مچھلی کی پیداوار بڑھانے کے لیے بیج سونپے۔
وزیر موصوف نے کسانوں کو ماہی پروری میں جدید ٹیکنالوجی کو اپنانے کا مشورہ دیا تاکہ وہ مرکزی دھارے میں آسکیں اور کھپت کی مانگ اور برآمدات کی ضروریات کو پورا کر سکیں، خاص طور پر تازہ پانی کی مچھلی کی پیداوار میں۔
جناب موروگن نے مزید کہا کہ حکومت اندرون ملک ماہی گیری کو فروغ دے رہی ہے جیسے ری سرکولیٹنگ ایکوا کلچر سسٹم  اور تازہ پانی کی مچھلی۔ انہوں نے مزید کہا کہ حکومت ملک میں اندرون ملک ماہی پروری کے فروغ کے لیے پرعزم ہے اور پہاڑی علاقوں پر خصوصی توجہ دی جا رہی ہے۔
وزیرموصوف نے کہا کہ 2014 کے بعد آٹھ برسوں میں پہلی بارماہی پروری کے شعبے میں 32,000 کروڑ روپے کی سرمایہ کاری ہوئی اور اس کے نتائج کوئی بھی دیکھ سکتا ہے۔ انہوں نے زور دے کر کہا کہ اس سرمایہ کاری کی وجہ سے ملک میں نیلگوں انقلاب برپا ہو رہا ہے۔
انہوں نے مزید کہا کہ پی ایم ایم ایس وائی وزیر اعظم کےخوابوں کا پروجیکٹ ہے اور مرکزی حکومت اس خواب کو سچ ثابت کرنے کے لیے ریاستی حکومتوں کے ساتھ قریبی تال میل کے ساتھ کام کر رہی ہے۔
وزیرموصوف نے ضلع کے جیوتی پورم گوشالہ میں جلد پر گانٹھ پڑنے کی بیماری کے خلاف ٹیکہ کاری مہم بھی شروع کی۔ اس مہم کا اہتمام مویشی پروری کے محکمہ نے کیا تھا۔
امور داخلہ کی وزارت
کابینہ سکریٹری کی صدارت میں وشاکھاپٹنم گیس رساؤ حادثہ اور اس سلسلے میں کئے گئے اقدامات کے جائزہ کے لئے این سی ایم سی کی جائزہ میٹنگ ہوئی
نئی دہلی، 8 مئی 2020 ۔ کل وشاکھاپٹنم میں ہوئے گیس رساؤ حادثہ کے بعد پیدا ہوئی صورت حال کے جائزہ کے لئے کابینہ سکریٹری جناب راجیو گوبا کی صدارت میں مسلسل دوسرے دن قومی بحران بندوبست کمیٹی  کی میٹنگ ہوئی۔
آندھراپردیش کے چیف سکریٹری نے کمیٹی کو زمینی صورت حال کے ساتھ حادثہ کے بعد لوگوں کو باہر نکالنے اور پلانٹ میں رساؤ کو روکنے کے لئے کئے گئے اقدامات کے بارے میں بھی بتایا۔ کمیٹی کو بتایا گیا کہ ٹینکوں سے آگے کسی بھی طرح کے رساؤ کو روکنے کے لئے سبھی طرح کے اقدامات کئے جارہے ہیں۔ اس موقع پر گیس سے صحت اور پانی نیز ہوا کی کوالٹی پر پڑنے والے طویل مدتی اثرات پر بھی بات چیت ہوئی۔
کابینہ سکریٹری نے موجودہ صورت حال، تیاریوں، راحت و بچاؤ کے کاموں کا جائزہ لیا، ساتھ ہی حالات کا سامنا کرنے کے لئے ریاست کو ہر ضروری مدد دستیاب کرانے کی بھی ہدایت دی۔ کیمیکل سیفٹی اور انڈسٹریل پروسیز کے متعلق ملکی اور بین الاقوامی ماہرین اور جائے حادثہ پر موجود افسران کے درمیان ویڈیو کانفرسنگ کے ذریعے صلاح و مشورہ کیا جائے گا۔ اس کے علاوہ ضرورت پڑنے پر ایسے ماہرین کی ایک ٹیم بھی جائے حادثہ پر روانہ کی جائے گی۔ میڈیکل پروٹوکول پر طبی ماہرین کے درمیان بھی اسی طرح کا صلاح و مشورہ کرایا جائے گا۔ ضرورت پڑنے پر انسدادی کیمیاجات بھیج کر بھی مدد یقینی بنائی جائے گی۔
اس میٹنگ میں ماحولیات، جنگلات و آب و ہوا کی تبدیلی، کیمیکلس اینڈ پیٹرو کیمکلس نیز فارمایوسیکلٹس کے سکریٹری، این ڈی آر ایف اور صحت خدمات کے ڈی جی، ایمس کے ڈائریکٹر اور ایم ایچ اے نیز مرکزی آلودگی کنٹرول بورڈ کے افسران بھی موجود رہے۔ آندھرا پردیش کے چیف سکریٹری کے ساتھ ہی وشاکھاپٹنم ضلع سے افسران نے ویڈیو کانفرنسنگ کے توسط سے اس میٹنگ میں شرکت کی۔
کارپوریٹ امور کی وزارتت
آئی بی بی آئی نے محکمہ انکم ٹیکس کے افسران کے لیے بیداری پروگراموں کی سیریز کا انعقادکیا
انسالوینسی اینڈبینکرپٹسی بورڈآف انڈیا نے آزادی کا امرت مہوتسو سے متعلق جاری تقریبات کے حصہ کےطور پر اگست-نومبر 2021 کے دوران محکمہ انکم ٹیکس کے افسران کے لیے انسالوینسی اینڈ بینکرپٹسی کوڈ، 2016  پر ورچوئل طریقہ سے 18 بیداری پروگراموں کا انعقاد کیا ۔
پروگراموں کی سیریز میں محکمہ انکم ٹیکس کے متعلقہ پرنسپل چیف کمشنرزآف انکم ٹیکس کی سبراہی والے 18 علاقوں کے افسران کا احاطہ کیا گیا ۔ ان پروگراموں میں حصہ لینے کے لیے محکمہ انکم ٹیکس کی طرف سے آئی ٹی او  کی سطح کے اور اس سے اوپر کے تقریباً 900 افسران کو نامزد کیا گیا تھا۔
پروگراموں میں کوڈ کی مختلف دفعات پر غور و خوض کیا گیا جس میں دیگرمسائل کےساتھ موراٹوریم سے متعلق ، دعوے دائر کرنے سے متعلق،ریزولیوشن پلان اور انکم ٹیکس ایکٹ 1961 کے ساتھ کوڈ کا انٹرفیس شامل ہیں۔ پروگراموں کے دوران کوڈ کے تحت مختلف عمل میں ایک اہم فریق کے طورپرمحکمہ انکم ٹیکس کے افسران کے حقوق، رول اور ذمہ داریوں کے بارے میں تبادلہ خیال کیا گیا۔ مختلف کیس قوانین اور عدالت عظمیٰ کے فیصلوں پر خاص طور سے حل کے عمل کے دوران تاخیر سے جمع کرانے/ نہ جمع کرانے کی صورت میں دعووں کو ختم کرنے سے متعلق اور ’کلین سلیٹ‘ اصول کی تعمیل پر بھی بحث کی گئی۔
پروگرام کا یہ سیریز مالی سال 20-2019 کے دوران بورڈ کے ذریعہ ملک بھر میں محکمہ انکم ٹیکس کے مختلف دفاتر میں 46 بیداری پروگراموں کی سیریز سے پہلے تھی۔ ان پروگراموں سے سرکاری حکام کے حقوق اور اس طرح کے واجبات پر منظور شدہ ریزولیوشن پلان کے اثرات کے بارے میں بیداری کی توقع کی جاتی ہے تاکہ ضابطہ کے بہتر نفاذ میں سہولت ہو سکے۔
وزیراعظم کا دفتر
وزیر اعظم نے گجرات کے وڈودرا میں سڑک حادثے میں ہونے والے جانی نقصان پر افسوس کا اظہار کیا
انہوں نے پی ایم این آر ایف کی جانب سے امداد کا اعلان کیا
وزیر اعظم جناب نریندر مودی نے گجرات کے وڈودرا میں ایک سڑک حادثے میں ہونے والے جانی نقصان پر دکھ اور افسوس کا اظہار کیا ہے۔ وزیراعظم نے ہر ایک مرنے والے کے قریبی رشتے دار کو 2 لاکھ اور روپے اور زخمی ہونے والوں کے لئے 50 ہزار روپے کی امداد کا اعلان بھی کیا۔
وزیر اعظم کے دفتر نے ٹویٹ کیا؛
’’وڈودرا ضلع میں ایک سڑک حادثے میں ہونے والے جانوں کے نقصان سے غمزدہ ہوں۔ سوگوار خاندانوں کے لئے تعزیت کا اظہار کرتا ہوں۔ میری پرارتھنا ہے کہ زخمی ہونے والے جلد صحت یاب ہوں۔ ہر ایک مرنے والے کے قریبی رشتے کو پی ایم این آر ایف سے 2 لاکھ روپے دیئے جائیں گے اور زخمی ہونے والوں کو 50 ہزار روپے دیے جائیں گے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-11049
(
وزیراعظم کا دفتر
وزیر اعظم نے کٹچھی کے نئے سال اشادھی بج پر عوام کو مبارکباد دی
نئی دہلی، 4 جولائی / وزیر اعظم جناب نریندر مودی نے کٹچھی نئے سال اشادھی بج کے مقدس موقع پر عوام کو مبارکباد دی ہے ۔ اشادھی بج کے مقدس موقع پر مبارکباد دیتے ہوئے وزیر اعظم نے کہاکہ آنے والا سال خوشیاں اور خوشحالی لائے اور ہر ایک کی تمنا پوری ہو ۔
ٹوئیٹر پر اپنے پیغام میں وزیر اعظم نے کہا کہ کٹچھی نئے سال اشادھی بج کے مقدس موقع پر مبارکباد ۔ آنے والا سال خوشیاں اور خوشحالی لائے اور ہر ایک کی آرزو پوری ہو ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 2841
(Visitor Counter : 52
صدر جمہوریہ کا سکریٹریٹ
ہندوستانی ریلوے کے پروبیشنرز نے صدر سے ملاقات کی
عوام دوست اور ماحول دوست نقل و حمل کے نظام کے لیے، نئے ایپلی کیشنز اور نظام وضع کر کے، ملک کی تکنیکی ترقی میں ایک نئی راہ کا نقشہ بنائیں: صدر جمہوریہ مرمو کا ریلوے کے پروبیشنرز کو مشورہ
ہندوستانی ریلوے  کے 255 پروبیشنرز کے ایک گروپ نے ،آج  راشٹرپتی بھون کلچرل سنٹر میں، صدر جمہوریہ ہندمحترمہ دروپدی مرمو سے ملاقات کی۔
پروبیشنرز سے خطاب کرتے ہوئے صدر جمہوریہ نے کہا کہ ہندوستانی ریلوے نہ صرف ہندوستانی معیشت کی ریڑھ کی ہڈی ہے بلکہ یہ ہندوستان کے اتحاد اور سماجی و ثقافتی تنوع کی بھی ریڑھ کی ہڈی ہے۔ انہوں نے اس بات پر زور دیا کہ ان جیسے نوجوان افسروں کی ذمہ داری ہے کہ وہ ریلوے کے ماحولیاتی نظام کی بھرپور وراثت کو آگے بڑھاتے ہوئے، ہندوستانی ریلوے کو دنیا میں بہترین معیار کی خدمات فراہم کرنے والا بنانے کی کوشش کریں۔
صدر جمہوریہ نے کہا کہ آج تمام شعبوں میں ٹیکنالوجی محرک ہے۔ انہوں نے اس بات کو اجاگر کیا کہ ہندوستانی ریلوے کے لیے،جو ہر روز لاکھوں لوگوں کی ضروریات اور مطالبات کو پورا کرتی ہے اور ہر ماہ لاکھوں ٹن مال کی نقل و حمل کرتی ہے، ٹیکنالوجی کا بہترین حد تک استعمال کرنا نہایت ضروری ہے۔ انہوں نے نوجوان افسران پر زور دیا کہ وہ عوام دوست اور ماحول دوست نقل و حمل کے نظام کے لیے، نئے ایپلی کیشنز اور نظام وضع کرکے ملک کی تکنیکی ترقی کی نئی راہیں طے کرنے میں اپنی حصہ رسدی کریں۔
صدر جمہوریہ نے کہا کہ جو لوگ ٹرینوں میں سفر کرتے ہیں وہ اپنے ساتھ اپنے سفر کی یادیں لے کر جاتے ہیں۔ انہوں نے افسران پر زور دیا کہ وہ مسافروں کے ساتھ اپنے مہمانوں جیسا سلوک کریں اور بہترین خدمت اور بہترین تجربہ فراہم کریں جس کی وہ قدر کر سکیں۔ انہوں نے ہر طرح سے مسافروں کی حفاظت کو یقینی بنانے کی ضرورت پر بھی زور دیا۔ انہوں نے کہا کہ جدید ٹیکنالوجی اور مصنوعی ذہانت پر مبنی ایپلی کیشنز کے ساتھ، موثر اور خامیوں سے پاک نظام، ریلوے کی حفاظت کو سب سے زیادہ ترجیح دیتے ہوئے ،تیار کیا جانا چاہیے۔
صدرجمہوریہ کی تقریر دیکھنے کے لیے یہاں کلک کریں۔
وزارت دفاع
چیف آف ایئر اسٹاف سی اے ایس کا فرانس کا دورہ
فرانس کی فضائیہ اور خلا سے متعلق فورس کے ساتھ بڑھتے دو طرفہ دفاعی اشتراک کو جاری رکھنے کے مقصد سے ایئر چیف مارشل آر کے ایس بھدوریہ ،پی وی ایس ایم،اے وی ایس ایم،وی ایم ،اے ڈی سی،چیف آف ایئر اسٹاف  آج ایک سرکاری دورہ پر فرانس روانہ ہوگئے۔
19 سے 23 اپریل تک کے چیف آف ایئر اسٹاف کے اس دورے سے دونوں ملکوں کی فضائیہ کے درمیان رابطوں کی سطح مستحکم کرنے کیلئے امکانی مواقع میں اضافہ ہوگا۔
چیف آف ایئر اسٹاف فرانس کی سینئر فوجی قیادت کے ساتھ تبادلہ خیال اور میٹنگیں کریں گے اور فوجی تنصیبات اور فضائیہ کے اڈوں کا دورہ کریں گے۔فروری 2020 میں فرانسیسی فضائیہ اور خلا سے متعلق فورسکے چیف آف اسٹاف جنرل فلپ لے وینے کے بھارت دورے کے بعد چیف آف ایئر اسٹاف ایئر چیف مارشل آر کے ایس بھدوریہ کا یہ دورہ ہورہا ہے دونوں ملکوں کی فضائیہ کے درمیان ماضی قریب میں فوجی کارروائی سے متعلق اہم بات چیت ہوئی ہے۔آئی اے ایف اور ایف اے ایس ایف نے دوطرفہ ہوائی مشقوں کے سلسلے “GARUDA” کے ساتھ ساتھ ہوائی جہازوں کی پروازوں سے متعلق ہوپ مشقوں میں حصہ لیا ہے۔ ہوپ مشقیں ،جنوری 2021 میں جودھپور کے ایئر فورس کے اسٹیشن پر ایکس ڈیزرٹ نائٹ 21 کے نام سے منعقد ہوئی تھیں ۔آئی اے ایف اور ایف اے ایس ایف نے متحدہ عرب امارات یو اے ای کی فضائیہ کی میزبانی میں مارچ2021 میں دوسرے دوست ملکوں کے ساتھ ایکس ڈیزرٹ فلیگ میں بھی حصہ لیا تھا۔
چیف آف ایئر اسٹاف کا یہ دورہ باہمی اشتراک میں مزید اضافہ کرنے میں ایک اہم قدم ثابت ہوگا۔
وزارت دفاع
اگنی پتھ – وزیر دفاع راج ناتھ سنگھ نے اگنی ویروں کے لیے انڈین کوسٹ گارڈ، ڈفینس سویلین پوسٹوں اور 16 ڈی پی ایس یو کی نوکریوں میں 10 فیصد ریزرویشن کو منظوری دی
وزیر دفاع جناب راج ناتھ سنگھ نے مطلوبہ اہلیت کے معیار کو پورا کرنے والے اگنی ویروں کے لیے وزارت دفاع میں ملازمت کی خالی اسامیوں کے 10 فیصد حصہ کو ریزرو کرنے کی تجویز کو منظوری دے دی ہے۔ یہ 10 فیصد ریزرویشن انڈین کوسٹ گارڈ، ڈفینس سویلین پوسٹوں اور تمام 16 سرکاری دائرہ کار کی دفاعی اکائیوں میں نافذ کیا جائے گا۔ ان میں شامل ہیں:ہندوستان ایروناٹکس لمیٹڈ ، بھارت الیکٹرانکس لمیٹڈ ، بھارت ارتھ مووَرس لمیٹڈ ، بھارت ڈائینامکس لمیٹڈ ، گارڈن ریچ شپ بلڈرس اینڈ انجینئرس  لمیٹڈ، گوا شپ یارڈ لمیٹڈ ، ہندوستان شپ یارڈ ، مازاگاؤں ڈاک شپ بلڈرس ، مشرا دھاتو نگم  لمیٹڈ، آرمرڈ وہیکلز نگم لمیٹڈ ، ایڈوانسڈ ویپنس اینڈ اکویپ منٹ انڈیا لمیٹڈ ، میونیشنز انڈیا لمیٹڈ  ، ینتر انڈیا لمیٹڈ ، گلائڈرس انڈیا لمیٹڈ ، انڈیا آپٹیل لمیٹڈ  اور ٹروپ کمفرٹس لمیٹڈ ۔ یہ ریزرویشن سابق فوجیوں کے لیے موجودہ موجودہ ریزرویشن کے علاوہ فراہم کرایا جائے گا۔
ان تجاویز کو نافذ کرنے کے لیے متعلقہ بھرتی کے قوانین میں ضروری ترامیم کی جائیں گی۔ ڈی پی ایس یو کو صلاح دی جائے گی کہ وہ متعلقہ بھرتی کے قوانین میں ترامیم کریں۔ مذکورہ بالا ملازمتوں میں اگنی ویروں کی بھرتی کے لیے عمر کی حد کے لیے راحت کی تجویز بھی شامل کی جائے گی۔
وزارت آیوش
کابینہ نے لیہہ میں نیشنل انسٹی ٹیوٹ آف سووا رِگپا کے قیام کی منظوری دے دی ہے
نئیدہلی 21 نومبر۔مرکزی کابینہ نے ،جس کی میٹنگ کی صدارت وزیر اعظم جناب نریندر مودی نے کی ،آج لیہہ میں آیوش کی وزارت کے تحت ایک خود مختارتنظیم نیشنل انسٹی ٹیوٹ سووا رگپا کے قیام کی منظوری دی ہے اور یہ منظوری بھی دی ہے کہ پروجیکٹ کی تعمیر کے وقت سے ہی نگرانی کے لئے ڈائریکٹر سطح کا ایک عہدہ قائم کیا جائے ۔ یہ عہدہ لیول 14  یعنی  کا ہونا چاہئے ۔
لداخ کے مرکز کے زیر انتظام علاقے میں تبدیل ہونے کے بعد سے اور لداخ کے مقامی کلچر کو فروغ دینے کی غرض سے بھارت سرکار نے یہ فیصلہ کیا ہے کہ مرکز کے زیر انتظام علاقے لداخ میں 47.25 کروڑروپے کی لاگت سے ایک نیشنل انسٹی ٹیوٹ آف سووا رگپا  قائم کیا جائے تاکہ سووارگپا طریق علاج کو فروغ دیا جاسکے ۔
سووارگپا ، بھارت میں ہمالیائی پٹی کے روایتی طریقہ علاج کا نام ہے۔ اس پر سکم ،اروناچل پردیش ،دارجلنگ  ہماچل پردیش ،مرکز کے زیر انتظام علاقے لداخ اور اب پورے بھارت میں عمل کیا جارہا ہے۔
نیشنل انسٹی ٹیوٹ آف سووارگپا کے قیام سے برصغیر ہند میں سووارگپا کے احیا میں تیزی پیدا ہوگی ۔ یہ ادارہ نہ صرف بھارت کے بلکہ دوسرے ملکوں کے سووارگپا کے طالب علموں کو مواقع بھی فراہم کرے گا۔
یہ ادارہ آیوش کی وزارت کے تحت ایک خودمختار قومی ادارہ ہوگا ، جو مرکزی ،قومی اور بین الاقوامی اداروں کے ساتھ مل کر سووارگپا کے شعبے میں تعلیم اور تحقیقی پروگرام فراہم کرے گا اور مختلف قسم کے طریقہ ہائے علاج کو مربوط کرے گا۔
سووارگپا کے موجودہ اداروں یعنی سینٹرل یونیورسٹی آف تبتن اسٹڈیز ، سارناتھ ، وارانسی اور سینٹرل انسٹی ٹیوٹ آف بدھشت اسٹڈیز ،لیہہ ، جو کلچر کی وزارت کے انتظامیہ کنٹرول میں ہیں،تال میل سے این آئی ایس آر قائم کیا جائے گا۔
اس ادارےکے قیام سے معیاری تعلیم ، سائنسی توثیق ، کوالٹی کنٹرول اور معیار بندی نیز سووارگپا مصنوعات کے محفوظ ہونے کی جانچ وغیرہ جیسی سہولتیں دستیاب ہوں گی ۔اس کےعلاوہ گریجویٹ ،پوسٹ گریجویٹ اور ڈاکٹر بننے کی سطح کے بعد بین ادارہ جاتی ریسرچ اور سووارگپا کی تعلیم کو فروغ حاصل ہوگا۔
مقصد:
نیشنل انسٹی ٹیوٹ آف سووارگپا  کے قیام کا مقصد سووارگپا کے بارے میں ایک اہم ادارہ قائم کرنا ہے ، جو سووارگپا اور جدید سائنس نیز آلات اور ٹکنالوجی کے مابین مفید تال میل پید اکرے گا ۔ یہ ادارہ سووارگپا کی ریسرچ اور تعلیم کوفروغ دینے میں بھی مددگار ثابت ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-5250
(Visitor Counter : 30
وزارت دفاع
سکریٹری دفاع اور سعودی عرب کے اسٹریٹجک امور کے نائب وزیر دفاع نے دو طرفہ دفاعی تعاون کو بڑھانے کے طور طریقوں پر تبادلہ خیال کیا
دفاعی تعاون سے متعلق پانچویں بھارت - سعودی عرب مشترکہ کمیٹی کا اجلاس نئی دہلی میں منعقد ہوا
نئی دہلی، 30جون 2022 ۔ سعودی عرب کے نائب وزیر دفاع برائے اسٹریٹجک امورجناب احمد اے اسیری نے 30 جون 2022 کو نئی دہلی میں سیکرٹری دفاع ڈاکٹر اجے کمار سے ملاقات کی۔ انہوں نے دونوں ممالک کے درمیان دفاعی تعاون کو بڑھانے کے طور طریقوں پر تبادلہ خیال کیا۔ نائب وزیر نے وزیر دفاع کو بھارت - سعودی عرب مشترکہ کمیٹی برائے دفاعی تعاون  کی 5ویں میٹنگ کے بارے میں بتایا جو 29 جون 2022 کو منعقد ہوئی تھی ۔
جے سی ڈی سی میٹنگ کی مشترکہ صدارت جوائنٹ سکریٹری جناب دنیش کمار اور جناب احمد اے اسیری نے کی۔ ملاقات کے دوران دونوں فریقوں نے مشترکہ مشقوں، ماہرین کے تبادلوں اور صنعتی تعاون میں ہونے والی پیش رفت سمیت ملٹری ٹو ملٹری تعاون کا جائزہ لیا۔ دفاعی صنعت میں تعاون کو بڑھانے کے لیے مشترکہ منصوبے کے لیے نئی راہوں کی نشاندہی کرنے اور باہمی دلچسپی کے شعبوں کا جائزہ لینے کا فیصلہ کیا گیا۔ موجودہ مشترکہ بحری مشقوں کے دائرہ کار اور پیچیدگیوں کو بڑھانے اور دیگر شعبوں میں دو طرفہ مشقوں کو وسعت دینے پر بھی تبادلہ خیال کیا گیا۔
جے سی ڈی سی کی اگلی میٹنگ سعودی عرب میں 2023 میں باہمی طور پر آسان تاریخوں میں منعقد کرنے پر اتفاق کیا گیا۔ جے سی ڈی سی بھارت اور سعودی عرب کی وزارت دفاع کے درمیان دو طرفہ دفاعی تعاون کے تمام پہلوؤں کا جامع جائزہ لینے اور رہنمائی کرنے کا اعلیٰ ادارہ ہے۔
نائب وزیر نے، چیئر مین چیفس آف اسٹاف کمیٹی  کے چیف آف انٹیگریٹڈ ڈیفنس اسٹاف کے ساتھ بھی بات چیت کی۔ وفد کے لیے ایک دفاعی صنعتی بات چیت کا بھی اہتمام کیا گیا جس میں متعدد بھارتی دفاعی صنعتوں نے شرکت کی۔